Die paartjie het reeds twee skattige dogters Katerien (4) en Elise (3) en is baie opgewonde oor die nuutste toevoeging tot hul gesin.
Jo-Ann wat in Januarie vanjaar haar derde swangerskap op Instagram aangekondig het, het Vrydag ’n foto gedeel waar sy uitgetof in ’n “Afrika-styl” uitrusting, met ’n groep vroue dans.
“Ek is dankbaar om in ’n land te bly waar ons vroue vier, al is daar steeds so baie werk om te doen. Kom ons leer ons dogters om sterk en ambisieus te wees en hul eie opinies te hê en ons leer ons seuns om dit te respekteer. Afrika, dis ons tyd,” het sy by die foto geskryf.